Správa zo zahraničnej pracovnej cesty 

1.  Účastník ZPC:
Mgr. Peter Dedík, PhD. - SZČO, Mgr. Peter Dedík - športový manažér a tréner
Slovenský futbalový zväz, Trnavská cesta 100, manažér integrity futbalu
AJ

2.  Zahraničná pracovná cesta:
Miesto: Francúzsko, Štrasburg, 20.-21.9.2016,
Inštitúcia: Rada Európy
Účel cesty: účasť na konferencii k manipulácii športových súťaží (“Propagácia a implementácia Dohovoru RE k match-fixingu”)
Náklady: cestovné a pobytové náklady účastníka znáša MŠVVaŠ SR

3.  Rámcový program konferencie:
20.9.2016
•	14:00hod. začiatok konferencie (otvorenie), Palais de l’Europe
•	14:15hod. - 17:30hod. 1. blok programu “Aktuálny stav”
21.9.2016	
•	9:30hod. - 12:00hod. 2. blok programu “Spolupráca na národnej úrovni”
•	13:30hod. - 17:30hod. 3. blok programu “Medzinárodná spolupráca”

4.  Stručný priebeh rokovaní:

OTVORENIE
▪	1.	BATTAINI-DRAGONI Gabriela (zastupujúci generálny sekretár Rady Európy) 
▪	• už 28 štátov podpísalo dohovor, pričom Estónsko deň pred konferenciou
•	https://www.coe.int/en/web/conventions/full-list/-/conventions/treaty/215/signatures?p_auth=QXHT8x9f
•	• z konferencie by malo okrem iného vzísť odporúčanie k podpisu dohovoru pre novembrové stretnutie ministrov členských krajín RE zodpovedných za oblasť športu, ktoré sa bude konať v Budapešti

1.	2.	sekretariát Rady Európy
•	• politicky je téma manipulácie športových súťaží „urgentnou“ záležitosťou
•	• spoločne sa snažíme nájsť správnu cestu boja proti match-fixingu

BLOK 1: Aktuálny stav
1.	1.	ZAPELLI Paquerette Girard (hlavná komisárka pre etiku a integritu Medzinárodného olympijského výboru)
•	• Kódex olympijského hnutia k prevencii manipulácie súťaži (“Olympic Movement Code on the Prevention of the Manipulation of Competitions”), ktorý bol prijatý v decembri 2015, musia podpísať všetky členské olympijské výbory, ktoré sa riadia Etickým kódexom MOV
•	• MOV spustil elektronický vzdelávací program k integrite športu
•	https://www.olympic.org/integrityelearning/en/default.htm
•	• MOV zabezpečil monitoring OH v Rio de Janeiro
•	https://secure.registration.olympic.org/en/issue-reporter/index

1.	2.	LE LOSTECQUE Yves (vedúci oddelenia “Sport policy and programme” Riaditeľstva vzdelávania a kultúry Európskej komisie)
•	• Európska komisia sa v oblasti match-fixingu snaží o vzdelávanie, publikovanie a organizáciu konferencií za účelom osvety

1.	3.	TOFILUK Nick (riaditeľ pre reguláciu UK Gambling)
•	• potrebujeme „DELIVERY PLAN“ pre implementáciu dohovoru, štruktúrovaný plán za účasti všetkých kľúčových zainteresovaných strán
•	• 6 kľúčových oblastí rozdelených na projekty na národnej a medzinárodnej úrovni (nadnárodné organizácie, prevádzkovatelia stávkových hier, športové organizácie, orgány činné v trestnom konaní, regulátori stávkovania), pričom dôležité je centrálne riadenie

1.	4.	KRANNICH Andreas (výkonný riaditeľ pre nákup športových práv Sport Radar)
•	• bolo predstavené trestanie klubov na základe správ z monitorovacieho systému, tzv. BFDS “Betting Fraud Detecting System”, ktorý so spoločnosťou Sport Radar prevádzkuje európska futbalová asociácia UEFA (napr. kauza v Litve, kde toto umožnila zmena disciplinárneho poriadku futbalového zväzu)
•	• pri jednom z podobných prípadov UEFA proti futbalovému klubu z Albánska, uspela UEFA aj proti odvolaniu klubu na CAS 

1.	5.	GIUFFRE Daniela (manažér policajného vzdelávania INTERPOL)
•	• samotné vyšetrovanie prípadov match-fixingu je veľmi zložité, keďže jednotlivá legislatíva štátov Európy, či sveta, je veľmi rozmanitá, dokonca ani orgány činné v trestnom konaní si nevedia efektívne a včas medzi sebou na medzinárodnej i národnej úrovni vymieňať informácie o vyšetrovaní prípadov manipulácie športových súťaží
•	• športové organizácie žiadajú od polície informácie pre ich disciplinárne konania, avšak polícia nemôže a neposkytne dostatok a včas citlivé informácie, mala by tak však činiť, lebo šport to potrebuje, aby sa mohol brániť negatívnym javom

1.	6.	DISKUSIA
•	• väčšina krajín spustila implementáciu dohovoru, navyše Malta už dávnejšie stiahla svoj podnet, ktorým sčasti blokovala podpis dohovoru zo strany EÚ
•		• z diskusie vyplýva, že nič nebráni podpisu dohovoru zvyšnými krajinami, vrátane Slovenskej republiky
•	• zatiaľ však z dôvodu niektorých neupresnených právnych nejasností nie je možné pristúpiť k ratifikácii dohovoru všetkými krajinami naraz, čo je právne správny postup
•	• v mnohých krajinách je výmena informácií medzi privátnym a štátnym (verejným) sektorom neoficiálna, podobne ako tomu bolo v našej korupčnej kauze okolo manipulácie futbalových stretnutí klubu z Dunajskej Stredy
•	• súdne procesy v civilnej rovine, ale aj disciplinárne konania v športovej rovine trvajú príliš dlho (kauza UEFA vs. klub z Albánska trvá už 4 roky)
•	• nesmie sa čakať alibisticky na rozhodnutia súdov a konanie (vyšetrovanie) zo strany polície, treba však citlivo rozlišovať, do akej miery sa v rámci športového hnutia možno touto problematikou zaoberať bez akejkoľvek spolupráce s orgánmi činnými v trestnom konaní

1.	ZHRNUTIE 1. DŇA
•	1. Dôvody prečo nie je v mnohých krajinách podpísaný dohovor:
•		• vlády nemajú túto problematiku žiaľ ako prioritu
•		• dôsledkom podpisu by bolo príliš mnoho agendy v súvislosti s prijatím a novelizáciou zákonov, na čo nie je čas, ľudská kapacita, odborná kapacita, a v konečnom dôsledku vôľa
•		• absolútny nedostatok finančných prostriedkov na “anti match-fixing” agendu zo strany jednotlivých štátov
•	
•	2. Možno by stálo za zváženie vyvíjať tlak ohľadom podpisu dohovoru na veľké a kľúčové štáty, pretože menšie štáty často nasledujú väčších

BLOK 2: Spolupráca na národnej úrovni
a.	1.	sekretariát Rady Európy
•	• bol spracovaný “MAPPING” všetkých zainteresovaných subjektov
•	• nedostatok finančných prostriedkov, ktoré štáty na národnej úrovni investujú
•	• kľúčovým problémom implementácie dohovoru a na jeho základe prijatej legislatívy je rôzna, resp. nedostatočná úroveň znalosti danej problematiky zo strany orgánov činných v trestnom konaní (polícia, prokuratúra, súdy), avšak často aj zo strany samotných športovcov, či športových organizácií 

a.	2.	COPPOLANI Charles (prezident francúzskeho regulačného orgánu ARJEL)
•	• Francúzi nepovažovali za potrebné ratifikovať dohovor, ale začali konať a  implementovať ho, pričom s takýmto postupom sa stotožňujú viacerí zúčastnení
•	• dôležitou a úspešnou skúškou fungovania spolupráce zúčastnených subjektov, vrátane ARJEL, bolo futbalové EURO 2016 vo Francúzsku, pričom bol predstavený kompletný manažment podujatia z pohľadu ochrany integrity

a.	3.	SYVÄSALMI Harri (člen expertnej skupiny EÚ pre match-fixing)
•	• manažment športovej etiky vo Fínsku obsahuje: vzdelávanie, dopingové kontroly, národná a medzinárodná spolupráca, správy a štúdie
•	• bolo poukázané na to, že v niektorých krajinách bola vytvorená „platforma“ boja proti match-fixingu (Francúzsko, Fínsko, Austrália)

a.	4.	PUJOL Thierry (riaditeľ integrity športu European Loterries)
•	• sústreďujú sa na propagáciu dohovoru, napr. podporujú organizáciu seminárov KCOOS „Keep Crime Out of Sport“
•	• podporujú vzdelávanie a osvetu v oblasti stávkovania
•	• bol vytvorený tzv. GLMS “Globa Lottery Monitoring System” (je vňom združených aj 28 členov z Ázie) s podporou Sport Radar a spoluprácujúc so svetovou futbalovou asociácioou FIFA, UEFA a MOV

a.	5.	MORRIS Greg (riaditeľ Národného oddelenia integrity športu v Austrálii)
•	• uviedol príklad toho, čo môže spôsobiť nedostatočná znalosť problematiky (v danom prípade sa jednalo o sudcu), ktorá môže zmariť celú snahu všetkých zainteresovaných pri vyšetrovaní prípadov match-fixingu

a.	6.	TOMCZYK Paulina (komisárka pre etiku a integritu EU Athletes)
•	• rola športovcov v systéme boja proti match-fixingu je dôležitá a do budúcna je na tomto potrebné pracovať, pretože samotní športovci sú najkrehkejšou súčasťou manipulácie športových súťaží

a.	7.	DISKUSIA
•	• Maďarsko sa chystá podpísať dohovor na stretnutí ministrov v novembri
•	• je strategicky veľmi dôležité zaoberať sa na národnej úrovni vytvorením zmysluplnej platformy boja proti match-fixingu
•			• je potrebné zaoberať sa tým, ako budú chránení „whistlebloweri“ (osoby, ktoré podajú podnet na match-fixing alebo športovú korupciu), aby sa podarilo vyšetriť viacero prípadov

•	BLOK 3: Medzinárodná spolupráca
a.	1.	MUTSCHKE Ralf (bezpečnostný manažér FIFA)
•	• FIFA zapojila 4000 ľudí do procesu informovania a boja proti match-fixingu, čo však stále nestačí
•	• FIFA chce ísť cestou spojenia celého futbalu v boji proti manipulácii futbalových stretnutí, chce iniciovať integritné programy vo všetkých 211 členských zväzoch, pričom bude financovať a organizovať semináre po celom svete pod názvom “GLOBAL FOOTBALL ACTION PLAN”
•	• podpora vytvárania národných platforiem integrity (antikorupčného programu) 

a.	3.	BURTON Steven (riaditeľ pre integritu Genius Sports)
•	• je nevyhnutné vzdelávať športovcov, aby dokázali “rozoznať, odmietnuť a nahlásiť” match-fixing
•	• keďže match-fixing môže byť riadený z jednej krajiny, realizovaný v druhej a “výnosný” v tretej, je nevyhnutné, aby bol vytvorený všeobecne záväzný postup výmeny informácií, a tiež vyšetrovania prípadov manipulácie

a.	4.	GARCIA Emilio (riaditeľ pre integritu a vyšetrovanie UEFA)
•	• UEFA uplatňuje 4 piliere v boji proti match-fixingu (právny rámec, monitoring, uplatnenie sankcií, vzdelávanie)
•	• opätovne spomenul “Integrity Action Plan EURO 2016”
•	• podrobne objasnil prípad UEFA proti albánskemu futbalovému klubu KF Skenderbeu, v ktorom CAS rozhodol v prospech UEFA, ale ešte nie sú známe odôvodnenia tohto rozhodnutia

a.	5.	DISKUSIA
•	• diskutujúci sa zhodli ohľadom zapojenia prokuratúry a súdov do platformy spolupráce a výmeny informácií

5.  Odporúčané závery:
Na základe poznatkov a záverov konferencie odporúčam v podmienkach SR:

1.	ministrovi školstva, vedy výskumu a športu SR podpísať Dohovor Rady Európy na stretnutí ministrov zodpovedných za oblasť športu 29.11. 2016 v Budapešti
2.	pokračovať v implementácii Dohovoru Rady Európy k manipulácii športových súťaží, nielen po stránke legislatívnej (schválený zákon o športe, schválená novela trestného zákona, návrh novely zákona o hazardných hrách), ale najmä v praxi pri šírení povedomia o tomto negatívnom jave, vyšetrovaní prípadov match-fixingu a pri regulácii stávkového trhu
3.	vytvoriť funkčnú národnú platformu pre výmenu informácií podstatných v boji proti match-fixingu pre relevantné organizácie a štátne orgány

6.   Prehľad prinesenej dokumentácie a miesto jej uloženia
1.	Council of Europe: “International Conference on the fight against the manipulation of sports competitions - Promotion and Implementation of the Macolin Convention”, working document
2.	Council of Europe: “Mapping of Actors involved in Fighting Against the Manipulation of Sports Competitions”
3.	ARJEL: “Review of ARJEL actions during the EURO 2016”

7.   Osobitne vyhodnotený očakávaný prínos ZPC
•	SR ako členský štát EÚ sa priamou účasťou na konferencii mal možnosť vyjadrovať sa k vybraným otázkam týkajúcich sa boja proti manipulácii športových výsledkov na európskej úrovni.

8.    Spôsob zverejnenia výsledkov ZPC, prenos získaných informácií
•	správa odovzdaná sekcii štátnej starostlivosti o šport a mládež MŠVVaŠ SR
•	link na dokumenty z konferencie:
http://www.coe.int/t/dg4/sport/Match-fixing/Conf_MF_sept2016_en.asp

Súhlasím so zverejnením správy na internete

Správu vypracoval: Peter Dedík
Dátum: 2.10.2016
Správu schválil:

JUDr. Monika Maršáleková
Poverená riadením sekcie štátnej starostlivosti o šport a mládež

Ing. Elena Malíková 
riaditeľka odboru vzdelávania a medzinárodnej spolupráce v športe